Author: Malíková Elena
Last saved by: Klikač Jakub
Company: Hewlett-Packard Company

Správa zo zahraničnej pracovnej cesty

1. Účastníci ZPC

Meno: 						Mgr. Lucia Divičanová
Vysielajúca organizácia:			Ministerstvo školstva, vedy, výskumu a športu 
SR, odbor európskych vzťahov
Stromová 1, 813 30 Bratislava
Pracovné zaradenie: 				riaditeľ odboru európskych vzťahov
Znalosť jazykov: 				anglický, nemecký jazyk
	
2. Zahraničná pracovná cesta 
Štát: 						Belgické kráľovstvo
Mesto:						Brusel
Vykonaná v dňoch: 				5. september 2017
Účel cesty:					Účasť na Výbore pre vzdelávanie
Spôsob financovania: 		            Ministerstvo školstva, vedy, výskumu 
                                                                       a športu SR
		
3. Rámcový program pobytu

Dňa 5. septembra 2017 sa v Bruseli konalo zasadnutie EDUC, ktoré bolo venované nasledovným kľúčovým témam: Návrhu záverov Rady o programe EÚ pre vysokoškolské vzdelávanie, Návrhu rozhodnutia o spoločnom rámci pre zručnosti a kvalifikácie (Europass) ako i Návrhu odporúčaní pre sledovanie uplatnenia študentov.

4. Stručné zhrnutie rokovania

Vo všeobecnosti delegácie ocenili pozitívny posun v texte návrhu rozhodnutia o Europass. Členské krajiny boli vyzvané k sfinalizovaniu poznámok a komentárov k textu. Dokument sa pokladá za sfinalizovaný a pripomienky k nemu sú len minimálne. COM na druhej strane zasa prezentovala tzv. governance non- paper, ktorého úlohou bolo podrobnejšie elaborovať na tému mandátu a štruktúry fungovania expertnej skupiny Europass. 

Ďalším dôležitým dokumentom prediskutovaným na zasadnutí EDUC bol Návrh záverov Rady o programe EÚ pre vysokoškolské vzdelávanie. Dokument je jasne a komplexne štruktúrovaný, čo mnohé ČŠ ocenili. Jeho hlavnými cieľmi sú zvýšenie konkurencieschopnosti VŠ inštitúcií a ich prepojenie s trhom práce. 

Stručný obsah a priebeh diskusie k jednotlivým bodom
1.	Schválenie agendy

2.	Informácie predsedníctva

3.	Informácie Komisie

4.	Diskusia k jednotlivým návrhom

Návrh EE PRES reaguje na májové oznámenie COM o novom programe EÚ pre vysokoškolské vzdelávanie. 
-     Delegácie privítali jasne štruktúrovaný dokument, ktorý vystihuje hlavné výzvy v oblasti vysokoškolského vzdelávania a víta iniciatívy navrhované COM. V rámci úvodnej diskusie delegácie ocenili zameranie na zvýšenie atraktívnosti a konkurencieschopnosti vysokoškolských inštitúcií v EÚ, posilnenie spolupráce medzi VŠ, výskumom a privátnym sektorom, rozvoj digitálnych a podnikateľských zručností, rozvoj potenciálu a talentu študentov, ako i lepšie prepojenie vysokoškolských inštitúcií s trhom práce. 
-     Upozornili, že dokument by nemal byť prílišne orientovaný na potreby trhu práce, ale podčiarkovať príspevok VŠ k osobnému rozvoju a k podpore spoločenských cieľov (inklúzia, solidarita, apod.). Taktiež by zlepšenie prístupu k VŠ vzdelávaniu, ako i k mobilite nemalo ísť na úkor kvality poskytovaného vzdelávania. 

 Návrhu rozhodnutia o spoločnom rámci pre zručnosti a kvalifikácie (Europass): 
-     EE PRES uviedlo, že zámerom je sfinalizovať dokument ASAP, a po získaní mandátu na CRP začať trialógy s EP. 
-     COM prezentovala najnovší governance non-paper vysvetľujúci mandát, zloženie a fungovanie expertnej skupiny Europass. Skupina zriadená COM má byť poradného charakteru a podporovať vytvorenie a implementáciu revidovaného rámca Europass, online nástrojov i webového portálu. 
-     S cieľom posilniť pozíciu ČŠ časť delegácií žiadala založenie formálnej skupiny zástupcov ČŠ s rozhodovacou právomocou priamo v texte rozhodnutia (pozn.: momentálne je zakotvená v recitáli), vrátane možnosti vytvorenia podskupín. FR, PT, IT navrhlo zriadenie 2 formálnych skupín, technickej a strategickej. COM zásadne odmietla. DE, AT a PL sa obávajú, že názory ČŠ nebude COM rešpektovať. Právna služba Rady opätovne vysvetlila dôsledky založenia formálnej skupiny v právne záväznom texte. EE PRES apelovalo na konsenzus ohľadom vytvorenia expertnej skupiny Europass v súlade s pravidlami COM (Commission decision of 30.5.2016 establishing horizontal rules on the creation and operation of Commission expert groups). Po dynamickej diskusii ES, FR, DE, IT, PT, BE uplatnili výhradu preskúmania. 
-     Pripomienky k samotnému textu návrhu boli prevažne kozmetického charakteru a dokument bol sfinalizovaný. 
-     O uplatnených výhradách bude EE PRES s delegáciami rokovať bilaterálne.
-     Otvorenou ostáva otázka riadenia na úrovni EÚ (expertná skupina Europass), ktorá bude na programe EDUC dňa 15.9.2017.
5. Závery a odporúčané návrhy
V prvom návrhu záverov Rady o obnovenom programe EÚ pre vysokoškolské vzdelávanie je pozornosť upriamená hlavne na 4 prioritné oblasti: podpora excelentnosti pri rozvoji zručností; odpovedanie na potreby rôznorodej populácie študentov a podpore akademických zamestnancov; podpora inovácií, ako aj zlepšovaniu efektívnosti a kvality VŠ systému. Vo všeobecnosti dokument delegácie privítali.  Podľa viacerých ČŠ zlepšene prístupu k VŠ vzdelávaniu, ako aj k mobilite by však nemalo ísť na úkor kvality poskytovaného vzdelávania. Rozbor jednotlivých článkov dokumentu ako aj pripomienkovanie bude na programe EDUC dňa 14.9.2017
Návrh rozhodnutia o spoločnom rámci pre zručnosti a kvalifikácie (Europass) bol viac menej sfinalizovaný, otvorenou ostáva otázka riadenia na úrovni EÚ (expertná skupina Europass), ku ktorej prebehne ďalšia diskusia dňa 15.9.2017. 

6. Prehľad prinesenej dokumentácie 
Dokumenty sú k dispozícii prostredníctvom siete Extranet.

7. Osobitne vyhodnotený očakávaný prínos ZPC
Zahraničná pracovná cesta splnila svoj účel. V rámci zasadnutie Výboru pre vzdelávanie prišlo k výraznému posunu v diskusiách k príslušným dokumentov. 

8. Prenos zverejnenia výsledkov ZPC, prenos získaných informácií
Správa zo ZPC je k dispozícii na internete, zaslaná na vedomie.

Správu vypracoval: Mgr. Lucia Divičanová, R OEV, MŠVVaŠ SR
Schválil: PhDr. Marek Moška, GR SMSEZ, MŠVVaŠ SR

Súhlasím so zverejnením správy na internete.